CELEX: C2004/262/67
Language: sl
Date: 2004-10-23 00:00:00
Title: Zadeva T-285/04: Tožba Michela Andrieua proti Komisiji Evropskih skupnosti, vložena dne 13. julija 2004

23.10.2004   
            
            
               SL
            
            
               Uradni list Evropske unije
            
            
               C 262/35
            
         Tožba Michela Andrieua proti Komisiji Evropskih skupnosti, vložena dne 13. julija 2004
   (Zadeva T-285/04)
   (2004/C 262/67)
   Jezik postopka: francoščina
   Michel Andrieu, stanujoč v Saint-Mandé (Francija), ki ga zastopata Stéphane Rodrigues in Yola Minatchy, avocats, z naslovom za vročanje v Luxembourgu, je dne 13. julija 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo Organa pristojnega za imenovanja (OPI) z dne 30. marca 2004, s katero je bilo odločeno o ugovoru tožeče stranke, ter razglasi za nično ocenjevalni list tožeče stranke za obdobje od 1. julija 2001 do 31. decembra 2002;
            
         
               —
            
            
               ugotovi nepogodbeno odgovornost Evropske skupnosti, nastale zaradi izpodbijane odločbe in pozne sestave ocenjevalnega lista za tožečo stranko;
            
         
               —
            
            
               tožeči stranki prisodi odškodnino za utrpljeno poklicno, premoženjsko in nepremoženjsko škodo v skupnem znesku 64.468 EUR, vključno s simboličnim enim EUR za psihično nadlegovanje;
            
         
               —
            
            
               toženi stranki naloži plačilo vseh stroškov.
            
         Tožbeni razlogi in bistvene navedbe
   Ta tožba je vložena proti odločbi Direktorja za kadrovske in administrativne zadeve Komisije z dne 31. marca 2004, s katero je bil zavrnjen ugovor tožeče stranke glede sestave njenega ocenjevalnega lista za obdobje od 1. julija 2001 do 31. decembra 2002 (OL 2001-2002).
   Tožeča stranka izpodbija zakonitost te odločbe, kot tudi OL 2001-2002, na katerem ta odločba temelji.
   V utemeljitev svojih zahtevkov tožeča stranka zatrjuje:
   
               —
            
            
               kršitev pravic obrambe, posebej zaradi dejstva, da določeni elementi ocene niso bili vloženi v personalno mapo tožeče stranke, njihovega delnega prepisa v avtomatiziran sistem „SYSPER2“, in zato, ker ni mogoče ugotoviti relevantnega OL;
            
         
               —
            
            
               kršitev procesnih (zagotovil) jamstev, zlasti zaradi nasprotja interesov med ocenjevalcem in potrjevalcem, kot tudi kršitev določenih podrobnih pravil za izvedbo členov 43 in 45 Kadrovskih predpisov;
            
         
               —
            
            
               da gre v danem primeru za kršitev pooblastila za odločanje po prostem preudarku;
            
         
               —
            
            
               nespoštovanje dolžnosti obrazložitve aktov.